|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për disa ndryshime në ligjin nr. 9947, date 7.7.2008 “Për pronësinë industriale” |
| **MINISTRIA UDHËHEQËSE**  | Ministria e Financave dhe Ekonomisë |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm  |
| **DIREKTIVË/RREGULLORE E BE-së**  | Direktiva për mbrojtjen e njohurive dhe informacioneve (sekretit tregtar) të biznesit  të papublikuara, kundër fitimit, përdorimit dhe bërjes publike në mënyrë të paligjshme.​ |
| **PUBLIKIMET DHE STRATEGJITË E LIDHURA** | Jo e zbatueshme |
| **DATA E KONSULTIMIT PUBLIK** |  |
| **DATA E VLERËSIMIT TË NDIKIMIT**  | 22.10.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | JO |
| **NUMRI I VLERËSIMIT TË NDIKIMIT** | 2019 – MFE- 13 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Irida BarkajIrida.barkaj@financa.gov.alTel: +355693692886Përparim MeziniPerparim.mezini@dppm.gov.alTel: +355696868670 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* .Aktualisht në legjislacionin tonë në Shqipëri kemi një mbrojtje shumë të dobët mbi sekretin tregtar siç është parashikuar në nenin 18 të ligjit nr. Nr.9901, datë 14.4.2008 “Për tregtarët dhe shoqëritë tregtare”, i cili bën vetëm një përshkrim sipërfaqësor të mbrojtjes së sekretit tregtar. Në bazë të studimeve të kohëve të fundit shumë kompani/biznese i konsiderojnë sekretet tregtare si një mjet i rëndësishëm për të mbrojtur informacionin e tyre të vlefshëm. Nëse nuk mbrohen nga të drejtat e pronësisë intelektuale formale ( p.sh. patentat), një informacion i tillë është i mbrojtur relativisht pak nga ligji kombëtar kundër keqpërdorimit nga palët e treta, ku në shumicën e rasteve kjo mbrojtje nuk është as e përcaktuar qartë.Duke pasur parasysh prirjet e tilla si globalizimi, rritja e burimeve të jashtme dhe përdorimi i TIK, kërcënimi i keqpërdorimit të sekreteve tregtare pritet të vazhdojë të rritet në të ardhmen. Veçanërisht të pambrojtur ndaj këtij kërcënimi janë bizneset, institucionet e vogla kërkimore, të cilat shpesh nuk mund as të përballojnë dhe të mbrojnë në mënyrë efektive të drejtat e pronësisë intelektuale formale as të informojnë vetë për mbrojtjen e sekretit të tregtisë dhe as të rrezikojnë mbrojtjen e sekreteve të tyre tregtare në gjykatë duke pasur parasysh rreziqet dhe paqartësitë e përfshira në kushtet aktuale.Si rezultat i mbrojtjes së dobët ligjore dhe rritjes së rrezikut të keqpërdorimit të sekreteve tregtare, avantazhet konkurruese, të cilat bazohen në sekretet tregtare janë në rrezik(p.sh. pronarët e sekreteve tregtare ngurrojnë të ndajnë sekretet tregtare me partnerë biznesi ose në projekte kërkimore, duke qenë se nuk kanë siguri për sekretet e tyre tregtare duke qenë se dhe nuk ka mbrojtje ndaj tyre).Pavarësisht përafrimit që i është bërë legjislacionit në fushën e Pronësisë Industriale, është e nevojshme që legjislacioni ynë të përshtatet me legjislacionin evropian, si kusht për integrimin e vendit tonë në BE. Ndërhyrja e qeverisë është e nevojshme, sepse deri më sot ka qenë një problem i madh në të gjithë vendet e BE-së dhe Shqipëri, mospasja e një legjislacioni efikas për mbrojtjen e sekretit tregtar nga keqpërdorimi, fitimi i tij në mënyrë të padrejtë dhe zbulimi i tij. Kjo ka qenë një humbje e madhe për subjektet/individët që zotëronin sekrete tregtare dhe nuk kishin mbrojtje nga dëmi që ju shkaktohej. Në këto kushte BE hartoi këtë direktivë vetëm për mbrojtjen e sekretit tregtar dhe Shqipëria e ka detyrim përafrimin e legjislacionit me atë të BE, gjithashtu dhe të marrë masa për mbrojtjen e subjekteve që dëmtohen nga keqpërdorimi, zbulimi, fitimi i padrejtë etj.Është e nevojshme plotësimi i kuadrit nënligjor në fushën e Pronësisë Industriale me miratimin e Sistemit të Administrimit të Objekteve të Pronësisë Industriale, e cila është data bazë e regjistruar paraprakisht dhe miratimi i këtij akti është njëkohësisht rekomandim i AKSHI-t.1. Gjithashtu, është e nevojshme një rregullim në kuadër të mangësive ligjore të evidentuara në terren nga trupat inspektuese dhe përshtatjen me dinamikën e tregut të brendshëm. Regjistrimi i të drejtave të pronësisë industriale dhe mbrojtja e tyre, është reflektuar në një sërë aktesh rregullatore, megjithatë mbetet ende problematike pjesa e zbatimit të të drejtave të pronësisë industriale dhe sidomos mallrave të falsifikuara në tregun vendas. Legjislacioni europian në fushën e pronësisë industriale është aplikuar gjerësisht megjithatë mbetet ende e mangët kultura e zbatimit në mënyrë të përgjegjshme e ligjit. Avantazhet e pasurimit të shpejtë financiar,nga përdorimi i reputacionit të mirë të emrit të objekteve të pronësisë industriale shkaktojnë dëm si ndaj biznesit dhe konsumatorëve.
 |
| **OBJEKTIVAT***Cilat janë objektivat dhe efektet e synuara të propozimit?*Objektivat e propozimit janë:1. Të mbrohet sekreti tregtar nga përdorimi apo zbulimi i tij në mënyrë të paligjshme në tregun e brendshëm.
2. Të sigurohet një nivel i mjaftueshëm dëmshpërblimi në rastet e keqpërdorimit;
3. Të ruhet konfidencialiteti i sekreteve tregtare gjatë dhe pas procesit gjyqësor;
4. Të pengohen palët e treta në mënyrë më efektive nga keqpërdorimi dhe shfrytëzimi i pandershëm i sekreteve tregtare.
5. Grumbullimi nëpërmjet sistemit dhe përpunimin e të dhënave të objekteve të Pronësisë Industriale (patentat e shpikjeve, modelet e përdorimit, produktet gjysmëpërçues, markat tregtare dhe të shërbimit, dizenjot industriale, treguesit gjeografike dhe emërtimet e origjinës) të depozituar nga individë/subjekte vendase apo të huaja të cilët duan të regjistrojnë këto objekte në Republikën e Shqipërisë, sipas legjislacionit në fuqi për Pronësinë Industriale;
6. Përcaktimi i Autoritetit/Autoriteteve kompetente për administrimin e sistemit dhe bazës së të dhënave Sistemit Administrimit të objekteve të Pronësisë Industriale (SOPI).
7. Lehtësimi i procedurave për aplikuesit dhe shmangien e burokracive dhe marrjen e informacionit në kohë reale;
8. Zvogëlimi i mundësisë për gabime nëpërmjet kontrolleve të automatizuara, mbledhjen dhe përpunimin e të dhënave cilësore dhe në kohë reale.
9. Rregullimi i funksionimit të Inspektoratit Shtetëror të Mbikëqyrjes së Tregut në fushën e pronësisë industriale, mënyrën e venies së lëvizjes si në bazë kërkesë ankese nga mbajtës të drejtave dhe ex officio nga ISHMT së bashkui dhe me rregullat e procedimit administrativ në lidhje me mangësitë ligjore të identifikuara.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e diskutuara janë:* Opsioni 0 (status quo): të vijohet me kuadrin ekzistues ligjor. ( Ligji nr. 9947, datë 7.7.2008 “Për pronësinë industriale”);
* Opsioni nr.1: Miratimi i një ligji të ri
* Opsioni nr.2: Ndryshimi i ligjit aktual nr. 9947, date 7.7.2008 “Për pronësinë industriale”.
 |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.* Opsioni i preferuar parashikon përafrimin e legjislacionit tonë në fushën e Pronësisë Industriale me direktivën e sekretit tregtar. Propozimi do t'u siguronte pronarëve të sekreteve tregtare një kornizë ligjore të gjerë për të ndaluar palët e treta për të shfrytëzuar sekretet tregtare të përvetësuara. Kjo direktivë mbron pronarët e sekretit tregtar, jo vetëm përballë keqpërdoruesve, por edhe në rastet kur një sekret tregtar është “vjedhur” në vendet BE, dhe mallrat që ishin prodhuar nëpërmjet përfitimit të sekretit tregtar importohen në BE. Pronarët e sekreteve tregtare mund të mbështeten në konfidencialitetin gjatë dhe pas procesit gjyqësor, kështu që do të jenë më të prirur të kërkojnë dëmshpërblim ligjor kundër keqpërdoruesve. Mbrojtja nga keqpërdorimi dhe pritshmëria më e lartë për të mbuluar dëmet do të rrisin pritshmëritë për vlerën e inovacionit apo njohurive brenda Tregut të Brendshëm. Nga rritja e aktivitetit (inovativ) do të përfitonin jo vetëm pronarët e sekreteve tregtare, por nga ana tjetër dhe tregu i punës, ekonomia në tërësi dhe konsumatorët, pasi ata do të përfitonin nga një zgjedhje më e madhe e inovacioneve, produkteve dhe shërbimeve. Mbrojtja e sekretit tregtar kundër keqpërdorimit do të ketë një zhvillim dinamik pozitiv dhe efektet sociale në lidhje me inkurajimin e aktiviteteve inovative do të sjellin më shumë vende pune dhe një rritje në konkurrencën e ekonomisë së BE. Nuk do të ketë ndikime të drejtpërdrejta mjedisore. NVM-të dhe mikro-ndërmarrjet do të jenë në mesin e përfituesve kryesorë të ndryshimeve ligjore për sekretet tregtare. Nga studimet ekonomike në BE, dalin në pah se ndërmarrjet e vogla dhe të mesme mbështeten më shumë se kompanitë e mëdha në sekretet tregtare për mbrojtjen e tyre, të cilin e shfrytëzojnë si avantazh konkurrues.Gjithashtu opsioni i preferuar siguron ngritjen e databazes aktuale në nivel bazë të dhënash shtetërore me të gjithë elementët e parashikuar në ligjin nr. 10325, datë 23.9.2010, “Për bazat e të dhënave shtetërore” synon të shtojë efikasitetin e dhënies së informacionit dhe ndërveprimin si me institucionet brenda vendit ashtu dhe me organizatat ndërkombëtare në fushën e pronësisë industriale me të cilat DPPI apo shteti shqiptar ka lidhur marrëveshje. SAOPI (Sistem i Administrimit të Objekteve të Pronesise Industriale) është bazë që përmban të dhëna për aplikime për objekte të pronësisë industriale të cilat kërkojnë mbrojtje në teritorin e Republikës së Shqipërisë.Nëpërmjet ketij opsioni synohet të rregullohet ndërveprimi si një mjet për të realizuar detyrat funksionale institucionale të cilat janë të varura nga marrja e të dhënave nga instiucione të tjera dhe përmbushja e funksionaliteteve që është në llogjikën e një baze të dhënash. SAOPI është bazë që përmban të dhëna për aplikime për objekte të pronësisë industriale të cilat kërkojnë mbrojtje në teritorin e Republikës së Shqipërisë. Sistem i Administrimit të Objekteve të Pronesise Industriale (SAOPI) është databazë e regjistruar, e ngritur që në vitin 2006, por nuk është i mbrotjur me anë të një akti ligjor. Për sa më lart nuk jemi në kushtet e ngritjes së një databaze të re, por po formalizojmë regjistrimin e kësaj databaze me një akt ligjor sipas rekomandimit të AKSHI-t në bazë të ligjit nr.10325, datë 23.09.2010 “Per bazat e të dhënave shtetërore”. Në këto kushte nuk ka kosto në buxhet, sepse nuk kemi të bëjmë me ngritjen e një databaze të re.ISHMT në fushën e pronësisë industriale, operon për herë të parë në fushën inspektuese dhe sfidat e tij gjatë këtyre viteve kanë qënë të shumta. Në këtë qasje dhe premisë rregullatore, është i nevojshëm dhe miratimi i parashikimeve ligjore dhe procedurave për mbrojtjen administrative të shkeljes së të drejtave të pronësisë industriale. Përparësitë që vijnë janë sigurimi i një standardi procedurial për sigurimin e respektimit të të drejtave të pronësisë industriale. Parashikimi ligjor i çdo hapi procedurial qartëson dhe rolin e Inspektoratit Shtetëror të Mbikëqyrjes së Tregut në fushën e pronësisë industriale si dhe, detyrat përfshirjen aktive të operatorëve ekonomik.  |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është zgjedhur opsioni nr.2.Opsioni 2, është mënyra më e mirë për të siguruar kornizën ligjore për mbrojtjen e sekretit tregtar të pronarëve ndaj palëve të treta, si opsioni i vetëm që do të mundësojë arritjen e objektivave të politikave ligjërisht. Gjithashtu, ndryshimet që propozohen në ligjin aktual nuk janë thelbësore dhe në një masë të konsiderueshme për nga teknika legjislative, pra nuk prekin ndryshim në mbi 50% të aktit.Ky projektligj nuk krijon efekte financiare. Kjo është një punë që do të kryhet nga stafi i DPPI, për të cilën nuk ka kosto shtesë. Gjitashtu sqarojmë që nuk ka ngritje databaze të re, por kjo databazë është ngritur që në vitin 2006 dhe do të formalizohet regjistrimi i saj nëpërmjet një akti ligjor.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **Nuk aplikohet** | **Nuk aplikohet** | **Nuk aplikohet** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*(.......Për tu plotësuar pas konsultimit publik të RIA-s dhe të kryerjes së takimeve dhe tryezave të rrumbullakëta. ....) |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të kryhet nga Ministria e Financave dhe Ekonomisë, Drejtoria e Përgjithshme e Pronësisë Industriale dhe Inspektoriati Shtetëror i Mbikqyrjes së Tregut. Me hyrjen e Shqipërise ne BE, monitorimi do te behet nga një Komision. Monitorimi kryhet nga Komisioni, si kujdestar i Traktatit, i cili do të ndërmarrë një aktivitet të rregullt monitorimi. Komisioni do të ndihmohet nga autoritetet e Shteteve Anëtare në këtë detyrë monitorimi. Cdo shtet anetar i BE cakton një korrespondent kombëtar që do të përdoret për këtë qëllim.Megjithatë, sa i përket kohës, një vlerësim i plotë dhe efektiv i opsioneve të politikave do të ndërmerret në një afat më të gjatë. Prandaj, koha e mjaftueshme që duhet të kalojë, para zbatimit të impakteve të opsioneve të politikave do të bëhet në 2 hapa:(1) Komisioni do të përgatisë një raport të ndërmjetëm mbi transpozimin dhe aplikimin fillestar të rregullave brenda 4 viteve nga hyrja në zbatim me rregullat e BE. Për të përgatitur këtë raport, Komisioni do të përfitojë nga asistenca e: (a) Autoriteteve të Shteteve Anëtare brenda rrjetit të korrespondentëve kombëtarë (p.sh. përgjigjet në pyetësorët); dhe (b) OHIM (në kontekst të aktiviteteve të saj në lidhje me Observatori Evropian për shkeljet e të drejtave të pronësisë intelektuale). Observatori Europian do të kërkohet të kryejë një ekzaminim mbi çështjen gjyqësore tendencat për keqpërdorimin pas hyrjes në fuqi të rregullave të BE - Vetëvlerësimi, do të kryhet 8 vjet pas përfundimit të periudhës së transpozimit. Vlerësimi i plotë mund të ndërmerret nga Komisioni ose të kryhet jashtë. Kjo zgjedhje mund të bëhet pas rezultateve të hapit të parë (ekzaminimi paraprak dhe raporti i ndërmjetëm). 2)Gjithashtu zbatimi dhe monitorimi për Sistemin e Administrimit të Objekteve të Pronesise Industriale (SAOPI) kryhet nga DPPI, duke qenë se ky sistem është databazë e regjistruar dhe duhet të formalizohet me akt ligjor si rekomandim i AKSHI.3) Zbatimi dhe monitorimi për veprimatrinë Inspektuese për fushën e Pronësisë Intelektuale kryhet nga ISHMT si organ inspektues i përcaktuar sipas akteve ligjore në fuqi. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Është pranuar gjerësisht se "dija është monedha e ekonomisë së re". Çdo aktivitet ekonomik, dhe në veçanti ata që mbështeten në inovacion, kërkojnë një nivel të caktuar informacioni. Përvetësimi, zhvillimi dhe përmirësimi i informacionit dhe njohurive kërkon kohë, para, dhe shpesh talent dhe kreativitet. Në disa raste një biznes mund të përpiqet që të ketë njohuritë specifike (p.sh. shpikjet) të mbrojtura nga prona intelektuale, të drejta te mbrojtura me ligj, të cilat i japin atij të drejtën ekskluzive për të përdorur njohuri të tilla si: patentat, dizajni të drejtat etj.

Në kundërshtim me një patentë ose të drejta të tjera të pronësisë intelektuale, një sekret tregtar nuk siguron mbajtësin e saj me një të drejtë ekskluzive në njohuritë e mbrojtura. Një konkurrent i pandershëm mund të përpiqet të fitojë sekretin tregtar duke përdorur praktika të pandershme (si vjedhje, kopjim i paautorizuar, shkelje e konfidencialitetit etj.) me qëllim që më pas ta shfrytëzojë atë.

Mbrojtja ligjore e sekreteve tregtare zvogëlon rreziqet me të cilat ballafaqohen bizneset inovative, duke siguruar mekanizma të korrigjimit kundër ndarjes së paligjshme të sekreteve tregtare nga të tjerët. Sekretet tregtare janë forma më e përdorur e mbrojtjes së njohurive inovative. Mbrojtja e ofruar nga legjislacioni kombëtar kundër keqpërdorimit të sekreteve tregtare është e pabarabartë dhe e pasigurt, duke dëmtuar aftësinë e bizneseve për të përfituar plotësisht nga Tregu i Brendshëm (p.sh. mbrojtja ligjore e sekreteve tregtare është thelbësore për kërkimin bashkëpunues dhe inovacionin e hapur që kërkon ndarjen e informacionit të vlefshëm nga partnerë të ndryshëm të biznesit dhe hulumtimit).

Kjo iniciativë ligjore synon të përmirësojë kushtet për bizneset nga keqpërdorimi i sekreteve tregtare.

Hulumtimet e fundit kanë treguar se kompanitë inovative performojnë më mirë në krijimin e vendeve të reja të punës në të gjitha klasat e madhësisë dhe janë shumë më të mira në mbajtjen e punësimit gjatë rënies ekonomike.

Aktualisht sistemi i administrimit të objekteve të PI (SAOPI) përdoret nga DPPI prej një periudhë që nga vitit 2006 e në vazhdim si regjistri unik, i cili grumbullon dhe përpunon të dhëna të objekteve të Pronësisë Industriale, të depozituar nga individë, subjekte vendas/të huaj të cilët duan të regjistrojnë objekte të PI në Shqipëri. Siç kemi cituar dhe më sipër nevoja për rregullim ligjor të kësaj databaze bëhet nga rekomandimi që është lënë nga AKSHI në bazë të ligjit nr.10325, datë 23.09.2010 “Per bazat e të dhënave shtetërore” të miratohet kjo databazë (SAOPI) me anë të një akti ligjor.

Ligj nr.9947 “Për Pronësinë Industriale” në tërësinë e rregullimeve të tij e thërret Inspektoratin Shtetëror të Mbikëqyrjes së Tregut në vetëm pak raste. Bëhet fjalë për Nenin 188 (Masat në kufirin e vendit dhe në tregun e brendshëm), Nenin 199 (Kundërvajtjet administrative), Nenin 199/1 (Ankimi) dhe Neni 200 (Kontrolli dhe mbikëqyrja e tregut të brendshëm). Nene këto të pakët, të cilët nuk përcaktojnë hapat procedurial të cilët duhet të ndiqen për të siguruar një treg me produkte të sigurta në fushën e pronësisë industriale.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Aktualisht në legjislacionin tonë në Shqipëri kemi një mbrojtje shumë të dobët mbi sekretin tregtar siç është parashikuar në nenin 18 të ligjit nr. Nr.9901, datë 14.4.2008 “Për tregtarët dhe shoqëritë tregtare” .

Vendet e BE-së para hyrjes në fuqi të Direktivës “për sekretin tregtar” e kishin të rregulluar në legjislacionin kombëtar sekretin tregtar, por nuk kishte mbrojtje efektive dhe kishte keqpërdorim të sekretit tregtar dhe abuzim.

Duke qenë se mbrojtja e sekretit tregtar është shumë e dobët, kjo sjell keqpërdorimin mbi sekretin tregtar dhe spiunazhin industrial në biznes. Biznesi që mban informata me vlerë ekonomike, te cilat nuk janë të njohur në përgjithësi dhe e trajton atë si konfidenciale, ky biznes zotëron një sekret tregtar. Fshehtësia ose konfidencialiteti është një mjet për menaxhimin e inovacionit të biznesit, i cili mbulon një gamë të larmishme informacioni, që shtrihet përtej njohurive teknologjike për të dhënat e biznesit. Sekretet tregtare ekzistojnë pa marrë parasysh legjislacionin, por ato mund të përfitojnë nga mbrojtja ligjore me specifike qe do te behet.

Përveç kësaj, në ekonomi është e padiskutueshme që sekretet tregtare, të drejtat e pronësisë intelektuale (p.sh. patentat, të drejtat e dizajnit, të drejtën e autorit etj.) janë mjete të rëndësishme për bizneset për aktivitetet e tyre inovative.

Në vendet e BE sekretet tregtare mbrohen nga ligjet kombëtare, por edhe ato nuk kanë një mbrojtje efektive siç e ka kjo direktivë për mbrojtjen e sekretit tregtar në të gjitha vendet e BE, ku kjo direktive i jep mbrojtje ligjore më të fortë subjekteve që kanë sekrete tregtare.

Disa nga të drejtat e pronësisë intelektuale të njohura ligjërisht kërkojnë një forme regjistrimi, ndërsa sekretet tregtare nuk kanë nevojë për këtë, nëse legjislacioni për mbrojtjen e sekretit tregtar ekziston. Në këto kushte, vëmë re se ka dallime të rëndësishme midis sekreteve tregtare dhe te drejtave të pronësisë intelektuale si me poshtë;

- të drejtat e pronësisë intelektuale japin një të drejtë ekskluzive, dhe në këtë mënyrë një monopol mbi shfrytëzimin, për mbajtësit e tyre mbi një risi gjatë një periudhe të kufizuar kohore. Në të kundërt, sekretet tregtare nuk sigurojnë asnjë të drejtë ekskluzive ose monopole të dhënë nga një autoritet shtetëror mbi informacionin e mbrojtur nga sekreti ose përdorimi i tij.

- fushëveprimi i aplikimit të sekreteve tregtare është më i gjerë, meqë përfshin informacionin

që nuk është i mbrojtshëm nga të drejtat e pronësisë intelektuale;

- afati i mbrojtjes është i ndryshëm. Për sekretet tregtare është e papërcaktuar dhe ajo vazhdon për aq kohë sa informacioni mund të mbahet sekret. Të drejtat e pronësisë intelektuale kanë një afat të caktuar të mbrojtjes të dhënë me ligj;

- Të drejtat e pronësisë intelektuale dhe sekretet tregtare gjithashtu ndërveprojnë mes tyre (sekretet tregtare mund të jenë zëvendësime ose plotësime të të drejtave të pronësisë intelektuale) kur një risi është e mbrojtshme nga të drejtat e pronësisë intelektuale, sekretet tregtare munden të përdoret si zëvendësim për këto të drejta;

- më shpesh sekretet tregtare plotësojnë mbrojtjen e ofruar në fazën e para-patentimit;

- së fundi, sekretet tregtare mund të përfshijnë informacione të vlefshme që nuk mund të mbrohen nga të drejtat e pronësisë intelektuale, por ende kërkon që investimi të zhvillohet dhe të jetë e rëndësishme për konkurrencën e saj: p.sh. zgjidhje të reja biznesi ose strategji marketingu.

Shumica e Shteteve Evropiane mbrojnë sekretet tregtare pjesërisht, përmes ligjeve të tyre penale, ndërsa ne Shqipëri aktualisht nuk përfitohet asnjë lloj mbrojtje për sekretin tregtar. Disa vende evropiane përpara rregullimit te sekretit tregtar me ligj specifik kanë pasur te parashikuara pjesërisht me legjislacion civil, penal, ndërsa shume vende te tjera evropiane nuk e kane pasur te parashikuar fare mbrojtjen e sekretit tregtar nga keqpërdorimi, ku edhe Shqipëria bën pjese tek vendet qe nuk ka mbrojtje te sekretit tregtar.

Mbrojtja e dobët ligjore e sekreteve tregtare kundër keqpërdorimit ka ndikim negativ te inovatorë të mundshëm që do të duan të mbrojnë inovacionin e tyre - pjesërisht ose ekskluzivisht, duke e trajtuar atë si një sekret tregtar.

Produkte dhe shërbime më pak (inovative) dhe çmime potencialisht më të larta. Edhe pse keqpërdoruesit mund të shesin mallrat e tyre që rezultojnë më lirë sesa ato te pronarit te vërtetë te sekretit tregtar në afat të shkurtër, ata mund të shfrytëzojnë fuqinë e tyre të tregut në të njëjtën mënyrë si pronari, pasi ai është detyruar të largohet nga tregu. Për më tepër, nuk mund të pritet që keqpërdoruesit të zëvendësojnë inovatorët si dhe në zhvillimin e produkteve të reja në të ardhmen. Kjo do te sjelle me pak inovacion për shkak te keqpërdorimit te sekretit tregtar, duke çuar në pak zgjedhje për konsumatorët dhe çmime potencialisht më të larta të mallrave dhe shërbimeve.

Grupet e prekura nga ky problem janë bizneset. Rreziku më i lartë është për Ndermarrjet e Vogla dhe te Mesme dhe sipërmarrjet e reja: (a) NVM-të vuajnë në mënyrë joproporcionale më shumë nivelet e mbrojtjes ligjore sesa kompanite e mëdha. Edhe kur risia e tyre është e patentueshme, për arsye të kostos ata shpesh preferojnë të mos aplikojnë për një patentë. Pra, në shumë raste, mbrojtja e fshehtë e tregtisë do të jetë opsioni i tyre i vetëm. Në mënyrë të ngjashme, rreziku është veçanërisht i rëndësishëm në ekonominë e shërbimeve, ku sekretet tregtare shpesh janë të vetmet rruge për inovacionin e përshtatshëm, meqë fushëveprimi i të drejtave të pronësisë intelektuale në BE nuk mbulon, në shumicën dërrmuese të rasteve, inovacionin në fushën e shërbimeve.

Gjithashtu, duke qenë se Sistemi i Administrimit të objekteve të PI është databazë e regjistruar, por nuk është i mbrotjur me anë të një akti ligjor, nga AKSHI është lënë rekomandim në bazë të ligjit nr.10325, datë 23.09.2010 “Per bazat e të dhënave shtetërore” të miratohet kjo databazë (SAOPI) me anë të një akti ligjor.

Aktualisht ISHMT e ka patur shumë të vështirë funskionimin e tij në fushën e Pronësisë Intelektuale, për arsye të mungesës së një rregullimi ligjor, I cili të parashikonte, kompetencat e ISHMT, veprimet mbi bazën e kërkesë/ankesës nga mbajtësit e së drejtës si dhe veprimet që kryen ISHMT ex-officio.

Gjithashtu deri tani ka qenë I vështirë dhe komunikimi institucional për arsye të mungesës së kompetencës, e për këtë arsye ndërhyrja I një rregullimi ligjor do të rregullojë dhe ndërveprimin institucional midis institucioneve shtetërore të përfshira në fushën e pronësisë industriale. Kapitulli i kushtuar për veprimtarinë e ISHMT synon të mbushë boshllëkun ligjor për mbrojtjen e të drejtave të pronësisë industriale në treg të kushtëzuar dhe nga mungesa shumëvjecare e krijimit të këtij institucioni, pavarësisht përmendjes së tij në ligj që prej hyrjes në fuqi në vitin 2008.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nisur nga fakti që deri më sot ka një mungesë legjislacioni për mbrojtjen e sekretit tregtar, Qeveria planifikon të ndërhyjë si një detyrim ndaj pronarëve apo bizneseve që kanë sekrete tregtare.

Në veçanti, propozimi i politikës synon të trajtojë çështje per sa më poshtë vijon:

* Në ekonominë e dijes, sasia e informacionit të vlefshëm pronësor dhe vlera e aktiviteteve të patrupëzuara të bizneseve rriten vazhdimisht. Megjithatë, jo çdo risi apo njohuri mund të patentohet, dhe patentat nuk janë një formë efikase e mbrojtjes në të gjitha rastet.
* Duke qene se ne ekonomine e tregut konkurenca eshte rritur se tepermi dhe keqperdorimi ndaj sekretit tregtar dëmton pronarin, është e dosmosdoshme që kjo situatë të rregullohet me masa konkrete ligjore.

Nëpërmjet kësaj ndërhyrjeje qeveria shpreson të trajtojë hendekun që është krijuar mes pronarit/biznesit që zotëron sekret tregtar dhe atyre që i keqpërdorin, zbulojnë apo përfitojnë në mënyrë të padrejtë këtë sekret, duke i krijuar mbrojtje dhe garanci, si dhe zbatim të praktikave më të mira ndërkombëtare në këtë fushë, ku legjislacioni në fuqi nuk i përgjigjej kësaj kërkese.

Duke marrë shkas nga politikat e BE në lidhje me sekretin tregtar, të cilit i bëhet mbrotje efektive ligjore, ku dhe Shqipëria synon anëtarësimin në BE, qeveria shqiptare nëpërmjet kësaj nisme, synon të krijojë politikat e duhura ligjore për mbrojtjen e sekretit tregtar, si detyrim që ka për përafrimin e legjislacionit shqiptar me atë të BE. Pikërisht me anë të kësaj nisme, krijohen kushtet e duhura ligjore në mbrojtje të subjekteve që kanë ose mund te kenë sekrete tregtare . Përafrimi i kësaj direktive është parashikuar edhe në PKIE që të përfundojë Brenda vitit 2019, duke krijuar mundësinë që dhe subjektet në Shqipëri të përfitojë nga mbrojtja e sekretit tregtar.

Shkalla e ndërhyrjes së qeverisë është përafrimi i Direktivës për mbrotjen e Sekretit Tregtar.

Puna për ndërhyrjen e qeverisë me propozimin e kësaj politike ka filluar në vitin 2018 me ngritjen e një grupi pune nga DPPI. Gjatë punës intensive nga grupi i punës është parë direktiva e sekretit tregtar në BE.

Gjithashtu, në lidhje me SAOPI-n, mund të themi që nuk ka qëllim krijimin e një databze të re, por formalizimin e tij me akt ligjor të databazës ekzistuese në regjistrin kombëtar të bazave të të dhënave shtetërore.

Arsyeja e ndërhyrjes sic dhe kemi theskuar është e domosdoshme për rregullimin e veprimatrisë së ISHMT në fushën e PI, gjithashtu dhe rekomandim i Komisionit Europian për një rregullim ligjor në këtë fushë e cila përcakton procedura, veprime dhe masa që do të kryejë ISHMT në funksion të veprimtarisë që ushtron dhe për zbatimin e të drejtave të PI.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e propozimit janë:

1. Të mbrohet sekreti tregtar nga përdorimi apo zbulimi i tij në mënyrë të paligjshme në tregun e brendshëm.
2. Të sigurohet një nivel i mjaftueshëm dëmshpërblimi në rastet e keqpërdorimit;
3. Të ruhet konfidencialiteti i sekreteve tregtare gjatë dhe pas procesit gjyqësor;
4. Të pengohen palët e treta në mënyrë më efektive nga keqpërdorimi dhe shfrytëzimi i pandershëm i sekreteve tregtare.
5. Grumbullimi nëpërmjet sistemit dhe përpunimin e të dhënave të objekteve të Pronësisë Industriale (patentat e shpikjeve, modelet e përdorimit, produktet gjysmëpërçues, markat tregtare dhe të shërbimit, disenjot indrustriale, treguesit gjeografike dhe emërtimet e origjinës) të depozituar nga individë/subjekte vendase apo të huaja të cilët duan të regjistrojnë këto objekte në Republikën e Shqipërisë, sipas legjislacionit në fuqi për Pronësinë Industriale;
6. Përcaktimi i Autoritetit/Autoriteteve kompetente për administrimin e sistemit dhe bazës së të dhënave SAPI.
7. Lehtësimi i procedurave për aplikuesit dhe shmangien e burokracive dhe marrjen e informacionit në kohë reale;
8. Zvogëlimi i mundësisë për gabime nëpërmjet kontrolleve të automatizuara, mbledhjen dhe përpunimin e të dhënave cilësore dhe në kohë reale.
9. Rregullimi i funksionimit të Inspektoratit Shtetëror të Mbikëqyrjes së Tregut në fushën e pronësisë industriale, mënyrën e venies së lëvizjes si në bazë kërkesë ankese nga mbajtës të drejtave dhe ex officio nga ISHMT së bashku dhe me rregullat e procedimit administrativ në lidhje me mangësitë ligjore të identifikuara.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 (status quo) *Pra vijimi i gjendjes ekzistuese***: Duke mos patur një rregullim ligjor si dhe nisur nga fakti që legjislacioni ekzistues nuk ofron asnjë mbrojtje për sekretin tregtar dhe duke mos patur bazë ligjore për krijimin e bazës së të dhënave shtetërore për SAOPI, kjo situatë bie në kundërshtim me politikat europiane, të cilët kanë marrë masa efektive për rregullimin e mbrojtjes së sekretit tregtar në të gjitha vendet e BE.

Ja pse vijimi i status quo- së është i dëmshëm për mbajtësit e sekretit tregtar, pasi nuk ofron asnjë kuadër rregullator unifikues e mbrojtës për pronarët e sekretit tregtar.

##

## **Opsioni 1 (Miratimi i një ligji të ri):** Ky opsion parashikon hartimin e një ligji të ri për mbrojtjen e sekretit tregtar, i cili rregullon mbrojtjen e sekretit tregtar nga keqpërdorimi, fitimi i paligjshëm apo zbulimi i tij, por duke qenë se sekreti tregtar përfshin dhe objektet e Pronësisë Industriale nuk është i përshtatshëm miratimi i një ligji të ri vetëm për sekretet tregtare. Gjithashtu edhe miratimi i një ligji të ri vetëm për SAOPI-n nuk është i përshtatshëm, duke qenë se ky sistem është thjesht një databazë për objektet e PI.

## **Opsioni 2 (i preferuar) *Ndryshime dhe shtesa në legjislacionin ekzistues****:* Opsioni nr. 2 do të ishte i mjaftueshëm për të arritur objektivat e vendosura si edhe për të zgjidhur problemin e identifikuar. Ky opsion parashikon mundësinë e mbrojtjes ligjore të mbajtësit të sekretit tregtar nga keqpërdorimi, përfitimi në mënyrë të padrejtë, zbulimi i tij. Është parashikuar që kjo direktivë të jetë pjesë e ligjit 9947, datë 7.7.2008 “Për pronësinë Industriale” sipas rekomandimeve të Komisionit Europian duke qenë se sekreti tregtar përfshin dhe objektet e Pronësisë Industriale. Gjithashtu edhe përshtatja e bazës ligjore për SAOPI te ligji 9947 “Për pronësinë Industriale” është i përshtatshëm, duke qenë se ky sistem është databazë pë objektet e PI. Së fundmi ndryshimet ligjore për ISHMT do të përshtateshin më së miri në legjislacion e PI, duke qenë se këto ndryshime të ISHMT kanë të bëjnë me rregullimin e procedurave dhe ndërverpimin institucional në këtë fushë

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Grupet te cilat do te preken nga ky ndryshim jane:

**Pronarët e sekreteve tregtare /bizneset/individët:**

*Ndikime të drejtëpërdrejta për këto grupe do të jenë:*

* Përfitojnë jo vetëm nga mbrojtja ligjore e sekretit tregtar, por ky do të konsiderohej në të gjitha vendet e BE si sekret tregtar në momentin e hyrjes së Shqipërisë në BE.
* Do të hiqet mundësia e zbulimit të sekretit tregtar gjatë procesit gjyqësor (në vëndet e BE është ulur ndjeshëm)
* Pronarët e sekreteve tregtare që pësojnë dëm nga keqpërdorimi, do të mbrohen për të mbuluar dëmin e shkaktuar.
* Me rritjen e sigurisë ligjore për mbrotjen e sekretit tregtar, biznesi fiton besueshmërinë dhe pronarët e sekretit tregtar sigurinë për investimet e tyre.
* Një mbrotje e mirë rrit investimet në inovacion.
* Ofrimi i shërbimeve duke përdorur të dhënat e SAOPI

*Ndikime jo të drejtëpërdrejta:*

* Klimë më e sigurtë e të bërit biznes
* Ndërgjegjësim i aktorëve të fushës.

**Konsumatorët:**

*Ndikime të drejtëpërdrejta:*

* Me rritjen e sigurisë ligjore të mbrotjes së sekretit tregtar, ka më shumë investime, e cila do të krijojë mundësinë e shtimit të vendeve të punës.
* Vendosjen e kufizimeve për punonjësit në lidhje me zbulimin e sekretit tregtar.

*Ndikime jo të drejtëpërdrejta:*

* Më shumë investime dhe shërbime publike, të financuara nga buxheti i Shtetit;
* Një politikë e konsoliduar, ndikon në të mirë të konsumatorit.

**Qeveria/sektori publik:**

*Ndikime jo të drejtpërdrejta:*

* Rrit mirëqenien ekonomike në vend.
* Subjektet e sekretit tregtar, duke krijuar më shumë siguri ligjore për mbrojtjen e këtij sekreti, rrisin nivelin e investimeve në fushën në të cilën ata operojnë.

*Pronarët e sekreteve tregtare/bizneset/individët.* Ndikimet e drejtpërdrejta janë thelbësore për pronarët e sekreteve tregtare, të cilët duke patur një mbrojtje ligjore të fortë, përdorin sekretet e tyre që do të ndikojnë dhe në investim dhe rritje fitimesh. Po ashtu pronarët e sekreteve tregtare krijojnë avantazhe konkurruese. Nuk mund të përllogariten në këtë fazë se sa do të jetë ky ndikim i drejtpërdrejtë, nga ana sasiore, por që sipas analizës së kryer sa më sipër është thelbësor për pronarin e sekretit tregtar/biznesin që të garantojë investimin e tij, ta mbrojë atë nga keqpërdorimi, zbulimi i tij, fitimi i paligjshëm.

*Konsumatorët:* Në vendet e BE mbrojtja ligjore e sekretit tregtar për konsumatorët është një nga faktorët bazë që ka ndikuar në shtimin e vendeve të punës. Nuk mund të llogaritet në këtë fazë ky ndikim nga ana sasiore.

*Qeveria/ sektori publik:* shtimi i investimeve në vend sjell më shumë të hyra në buxhetin e Shtetit, si nga zëri tatime taksa, edhe për sigurime shoqërore e shëndetësore, etj. Po ashtu duke qenë se shoqërohet me hapjen e vendeve të reja të punës, shumë njerëz do të dalin nga skema e ndihmës sociale dhe do të jenë në grupin e të punësuarve, duke pakësuar shpenzimin buxhetor për ndihmën sociale e duke u kthyer ata në kontribues në skemën e sigurimeve shoqërore dhe shëndetësore. Nga ana sasiore është e pamundur llogaritja në këtë fazë.

*Ndikimi mbi Ndërmarrjet e Vogla dhe te Mesme dhe sipërmarrjet e reja:* Ndermarrjet e Vogla dhe te Mesme dhe sipërmarrjet e reja mbështeten më shumë mbi fshehtësinë për të mbrojtur inovacionin e tyre. NVM dhe start up-et, edhe kur risia është e patentueshme, për arsye të kostos ata shpesh preferojnë të mos aplikojnë për një patentë. Pra, në shumë raste, mbrojtja e fshehtë e tregtisë do të jetë opsioni i tyre i vetëm. Ndikime të drejtpërdrejta do të jetë barra administer që I ngarkohet gjyk sa herë që do të trajtojë cështje të sekretit tregtar, të cilat janë të pamundura për tu matur në këto momente pasi nuk dihet sa cështje do ketë.

*Lidhur me ndikimet jo të drejtpërdrejta:*

* *Pronarët e sekretit tregtar/Biznesi:* Nëse kemi një mbrojtje ligjore të sekretit tregtar atëherë dhe biznesi/pronarët e sekretit tregtar do të ndjeheshin të sigurtë për investimet dhe punën e tyre. Në mënyrë indirekte nga kjo situatë, përfiton edhe biznesi.
* *Konsumatorët:* përveç sa sipër pra një infrastrukture publike më të mirë dhe shërbimesh më cilësore publike, qytetarët do të përfitojnë një politikë sociale më të konsoliduar, si: pensione më të larta, apo trajtim shëndetësor më cilësor;
* *Qeveria/ Sektori publik:* rritja e investimeve sjell edhe rritjen e punësimit, ç’ka sjell rritjen e mirëqenies së qytetarëve .
* *Konkurrenca:* Ligji i ri në vetvete synon që të garantojë një mbrojtje pronarëve të sekreteve tregtare/biznesit të cilët kanë avantazhe konkurruese.

*Supozimet në të cilat janë bazuar parashikimet dhe risqet janë*:

1. Ekzistenca e një kuadri rregullator ligjor të mbrojtjes ligjore të sekretit tregtar, sipas praktikave më të mira ndërkombëtare sjell garanci e mbrojtje për pronarët e sekreteve tregtare/bizneseve, në këto kushte nxit investimet të reja të brendshme apo të huaja;
2. Mbrojtja ligjore që garantohet për pronarët e sekreteve tregtare/bizneset, i jep optimizëm dhe siguri atyre për të vijuar më tej me investimin e tyre;

Supozimet e mësipërme bazohen në anketimet e kryera në vendet e BE para komunitetit biznesit/NVM-ve/sipërmarrjet e reja/subjektet kërkimore etj.

|  |  |  |  |
| --- | --- | --- | --- |
| Nr.  | Testi për ndërmarrjet e vogla dhe të mesme | Po/Jo | Shënime |
| 1. | A do të ketë rregullimi efekt mbi ekonominë dhe mbi sektorët e veçantë të ekonomisë? | Po |  |
| 2. | A do të ndikojë rregullimi në performancën ekonomike të sektorit (p.sh. në prodhim, punësim, produktivitet, investimet etj.)? | Po |  |
| 3. | A do të imponojnë rregullimi kosto shtesë rregullatore në sektor? | Jo |  |
| 4. | Do të ndikojë rregullimi në konkurrencën e sektorit? | Po |  |
| 5. | A do të ndikohet performanca ekonomike e sektorit të NVM-ve nga rregullimi? | Po |  |
| 6. | A do të imponojnë rregullimi kosto shtesë rregullatore për NVM-të? | Jo |  |
| 7. | A do të ndikojë rregullimi në aftësinë konkurruese të NVM-ve? | Po |  |
| 8. | A do të ketë rregullimi një ndikim të rëndësishëm në mikrondërmarrjet? | Po |  |

*Risqet* më të mëdha për të penguar mbrojtjen ligjore të sekretit tregtar janë si vijojnë:

1. Në vëndet që kanë mbrojtje ligjore të dobët ;
2. Moszbatimi korrekt i ligjit nga subjektet e detyruara (institucionet publike);

Nga hartimi i këtij projektligji përfitohet mbrojtje e sekretit tregtar për të gjithë subjektet që cënohen nga zbulimi/vjedhja/keqperdorimi i sekretit dhe sigurohen masat, procedurat dhe mjetet e nevojshme ligjore për të garantuar dëmshpërblimin civil kundër fitimit të paligjshëm dhe ndalimin e keqperdorimit/vjedhjes ndaj tij.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është zgjedhur opsioni 2 - ndryshimi i ligjit ekzistues.

Opsioni 2 është mënyra më e mirë për të siguruar kornizën ligjore për mbrojtjen e sekretit tregtar të pronarëve ndaj palëve të treta, si opsioni i vetëm që do të mundësojë arritjen e objektivave të politikave ligjërisht.

Pronarët e sekreteve tregtare mund të mbështeten në konfidencialitetin gjatë dhe pas procesit dhe në këtë mënyrë do të jenë më të prirur të kërkojnë dëmshpërblim ligjor kundër keqpërdoruesve. Mbrojtja nga keqpërdorimi dhe pritshmëria më e lartë për të mbuluar dëmet do të rriste pritshmëritë, vlerën e inovacionit apo njohurive brenda Tregut të Brendshëm. Kjo, nga ana tjetër, do të sigurojë novatorët për nxitje më të fortë për të rritur investimet e tyre.

Mbrojtja e sekretit tregtar kundër keqpërdorimit do të ketë një zhvillim dinamik pozitiv në lidhje me inkurajimin e aktiviteteve inovative.

Me anë të këtij projektligji, synohet mbrojtja e sekretit tregtar duke percaktuar rregulla specifike ligjore kunder keqpërdorimit të sekreteve tregtare. Duke qenë se vendi ynë ka një mbrojtje të dobët ligjore, është e domosdoshme marrja e masave për përshtatjen e kësaj direktive në legjislacionin tonë “Për Pronësinë Industriale”, për forcimin e mbrojtjes së sekretit tregtar nga keqpërdorimi, mallrat e fallsifikuar.

Gjithashtu me anë të këtij rregullimi ligjor, siç kemi cituar dhe më lart do të bëhet e mundur krijimi i bazës ligjore për SAOPI, duke qenë se aktualisht është sistem i regjistruar në regjistrin kombëtar të të dhënave shtetërore.

Rregullimi ligjor i funksionimit të Inspektoratit Shtetëror të Mbikëqyrjes së Tregut në fushën e pronësisë industriale, do të bënte të mundur venien në lëvizje si në bazë kërkesë ankese nga mbajtës të drejtave dhe ex officio nga ISHMT së bashku dhe me rregullat e procedimit administrativ në lidhje me mangësitë ligjore të identifikuara.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Zbatimi i opsionit të preferuar do të kryhet nga Ministria e Financave dhe Ekonomisë, Drejtoria e Përgjithshme e Pronësisë Industriale. . Masat, procedurat dhe mjetet juridike që do të merren për zbatimin e ligjit do të zbatohen në mënyrë:

a)  të proporcionuar;

b) të tille që të shmangë krijimin e pengesave për tregtinë e ligjshme në tregun e brendshëm; dhe

c) të tillë që të sigurojnë garanci për  mbrojte kundër abuzimit.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi do të bëhet nga Ministria e Financave dhe Ekonomisë deri në momentin e hyrjes së Shqipërisë në BE. Pas hyrjes së Shqipërisë në BE, monitorimi kryhet nga Komisioni, i cili do të ndërmarrë një aktivitet të rregullt monitorimi. Komisioni do të ndihmohet nga autoritetet e Shteteve Anëtare në këtë detyrë monitorimi. Rrjeti i korrespondentëve kombëtarë do të përdoret për këtë qëllim.

Megjithatë, sa i përket kohës, një vlerësim i plotë dhe efektiv i opsioneve të politikave do të ndërmerret në një afat më të gjatë. Prandaj, koha e mjaftueshme që duhet të kalojë, para zbatimit të impakteve të opsioneve të politikave do të bëhet në 2 hapa:

(1) Komisioni do të përgatisë një raport të ndërmjetëm mbi transpozimin dhe aplikimin fillestar të rregullave brenda 4 viteve nga hyrja në zbatim me rregullat e BE. Për të përgatitur këtë raport, Komisioni do të përfitojë nga asistenca e: (a) Autoriteteve të Shteteve Anëtare brenda rrjetit të korrespondentëve kombëtarë (p.sh. përgjigjet në pyetësorët); dhe (b) OHIM (në kontekst të aktiviteteve të saj në lidhje me Observatori Evropian për shkeljet e të drejtave të pronësisë intelektuale). Observatori Europian do të kërkohet të kryejë një ekzaminim mbi çështjen gjyqësore tendencat për keqpërdorimin pas hyrjes në fuqi të rregullave të BE

- Vetëvlerësimi, do të kryhet 8 vjet pas përfundimit të periudhës së transpozimit. Vlerësimi i plotë mund të ndërmerret nga Komisioni ose të kryhet jashtë. Kjo zgjedhje mund të bëhet pas rezultateve të hapit të parë (ekzaminimi paraprak dhe raporti i ndërmjetëm).

2)Gjithashtu zbatimi dhe monitorimi për Sistemin e Administrimit të Objekteve të Pronesise Industriale (SAOPI) kryhet nga DPPI, duke qenë se ky sistem është databazë e regjistruar dhe duhet të formalizohet me akt ligjor si rekomandim i AKSHI.

3)Gjithashtu zbatimi mbi veprimtarinë e ISHMT, në fushën e PI kryhet nga ISHMT, ndërsa monitorimi nga Ministria e Financave dhe Ekonomisë.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |